เผยควีนกริ้ว เจ้าชายแฮร์รี่-เมแกน โยนระเบิด ประกาศขอถอยห่างราชวงศ์
เผยควีนเอลิซาเบธที่ 2 ทั้งกริ้วและทรงผิดหวัง เจ้าชายแฮร์รี่ เมแกน ประกาศจะขอถอยจากการเป็นสมาชิกระดับสูงราชวงศ์ แหล่งข่าวชี้ไม่มีการปรึกษาเรื่องนี้กับใคร ก่อน โยนระเบิด ประกาศขอถอยห่างราชวงศ์เมื่อ 9 ม.ค.63 สื่อในอังกฤษ ทั้งบีบีซี เดลี่เมล และเดอะซัน เกาะติดเรื่องที่สร้างความตกตะลึงให้แก่ราชวงศ์อังกฤษ เมื่อเจ้าชายแฮร์รี่ และเมแกน ดยุคและดัชเชสแห่งซัสเซกซ์ ประกาศจะขอถอยจากการเป็นสมาชิกราชวงศ์ระดับสูง และจะทรงงานเพื่อมีรายได้ด้วยพระองค์เอง ไม่กี่วันหลังจากเพิ่งเสด็จกลับจากการทรงไปพักผ่อนช่วงคริสต์มาสและปีใหม่ที่แคนาดาว่า จากการเปิดเผยของแหล่งข่าวอาวุโส ระบุเรื่องนี้ บรรดาพระบรมวงศานุวงศ์อังกฤษต่างทรงรู้สึกผิดหวัง โดยสมเด็จพระราชินีเอลิซาเบธที่ 2 ทรงรู้สึกกริ้ว ไม่พอพระทัยและทรงผิดหวังอย่างยิ่งเจ้าชายแฮร์รี่และเมแกน ไม่ได้ทูลให้สมเด็จพระราชินีเอลิซาเบธที่ 2 พระอัยยิกา ทรงทราบถึงการตัดสินใจครั้งนี้มาก่อน อีกทั้งยังไม่ได้มีการปรึกษาหารือกับเจ้าฟ้าชายชาร์ลส์ พระบิดา รวมทั้งเจ้าชายวิลเลียม พระเชษฐาแต่อย่างใดเดอะ ซัน ชี้ว่า เจ้าชายแฮร์รี่ และเมแกน รีบ โยนระเบิด ด่วนประกาศเรื่องนี้ทันที หลังจากแผนดังกล่าวของทั้งสองถูกเปิดเผยที่เดียวในเดอะ ซัน จนถึงขนาดไม่มีการปรึกษากับสมาชิกราชวงศ์องค์อื่นๆ โดยแหล่งข่าวอาวุโส เผยว่า แถลงการณ์ในครั้งนี้ของดยุคและดัชเชสแห่งซัสเซกซ์ไม่กระจ่างชัดกับทุกพระองค์ เป็นการทำลายกฎเกณฑ์ทั้งหมด และถือเป็นการประกาศสงครามในครอบครัวก่อนต่อมา สำนักพระราชวังบักกิงแฮมในกรุงลอนดอน ได้ออกแถลงการณ์เกี่ยวกับกรณีการตัดสินใจดังกล่าวของเจ้าชายแฮร์รี่และเมแกนว่า จากการหารือกับดยุคและดัชเชสแห่งซัสเซกซ์ที่อยู่ในขั้นตอนแรก เราเข้าใจถึงความประสงค์ของทั้งสองที่จะใช้แนวทางที่แตกต่าง แต่เรื่องเหล่านี้เป็นประเด็นที่ซับซ้อน ซึ่งจะต้องใช้เวลาทั้งนี้ เจ้าชายแฮร์รี่และเมแกน ได้ประกาศผ่านทางอินสตาแกรม เมื่อวันพุธที่ 8 ม.ค.ที่ผ่านมา ว่า พระองค์ทั้งสองมีประสงค์ที่จะถอยจากการเป็นสมาชิกราชวงศ์อังกฤษ ระดับสูง และจะทรงงานเพื่อหารายได้ด้วยพระองค์เอง ขณะเดียวกันก็จะยังทรงให้การสนับสนุนสมเด็จพระราชินีเอลิซาเบธที่ 2 อย่างเต็มที่ โดยเจ้าชายแฮร์รี่และเมแกน ยังระบุว่า ทั้งคู่มีแผนจะแบ่งการใช้เวลาอยู่ทั้งในสหราชอาณาจักรและอเมริกาเหนือให้สมดุล ขณะที่ยังคงถวายงานของสมเด็จพระราชินีเอลิซาเบธที่ 2 เครือจักรภพอังกฤษ และงานในการอุปถัมภ์ของทั้งสองพระองค์
เผยควีนเอลิซาเบธที่ 2 ทั้งกริ้วและทรงผิดหวัง เจ้าชายแฮร์รี่ เมแกน ประกาศจะขอถอยจากการเป็นสมาชิกระดับสูงราชวงศ์ แหล่งข่าวชี้ไม่มีการปรึกษาเรื่องนี้กับใคร ก่อนโยนระเบิดประกาศขอถอยห่างราชวงศ์
เมแกน,ข่าวเด่น,เจ้าชายแฮร์รี่,ดยุคแห่งซัสเซกซ์,ดัชเชสแห่งซัสเซกซ์,ข่าววันนี้